**Torshov Lilleborg menighetsråd**

**Vedtatt i møte i menighetsrådet 24.01.2018**

**STED OG DATO:** Torshov kirke onsdag 29.11.2017

**TIL STEDE**: **FORFALL:**

Unn Line Midttun Siv Hjellnes

Arne Holen Olav R. Grøttum

Grethe Ryen (t.o.m. sak 100) Inger Johanne Aas

Tsahai Gomwalk-Jacobsen (t.o.m. sak 105) Katja B. Frost

Kari Jordheim Ingvild Nesheim

Paul Aage Aasheim

Harald Kjøl

Signe Fyhn

**Sekretær:** Eli Djupvik

**PROTOKOLLEN**

Alle vedtak er enstemmige, om ikke annet fremgår av den enkelte sak.

**TIL BEHANDLING:**

**Sak MR 90/17** Godkjenning av innkalling og dagsorden

**Sak MR 91/17** Godkjenning av protokoll for menighetsrådsmøtet 11.10.2017

**Sak MR 92/17** Økonomirapport 3. kvartal 2017

**Sak MR 93/17** Regulering av budsjettet 2017

**Sak MR 94/17** Budsjett 2018

**Sak MR 95/17** Trosopplæringsbudsjett 2018

**Sak MR 96/17** Offerliste 2018

**Sak MR 97/17** Mandat for diakoniutvalget

**Sak MR 98/17** Diakoniplan

**Sak MR 99/17** Lønnstilskuddavtale

**Sak MR 100/17** Orgelkomiteen oppnevning av supplerende medlem

**Sak MR 101/17** Gave til Paulus kirkes gjenåpning

**Sak MR 102/17** Nytt lovforslag om ny trossamfunnslov – høring

**Sak MR 103/17** Årsmøte 2018

**Sak MR 104/17** Valg av leder og nestleder

**Sak MR 105/17** Orienteringssaker

**Sak MR 106/17** Eventuelt

**Saksliste:**

**Sak MR 90/17** Godkjenning av innkalling og dagsorden

**Vedtak:** Innkalling og saksliste godkjennes. Fire saker meldes til eventuelt.

**Sak MR 91/17** Godkjenning av protokoll for menighetsrådsmøtet 11.10.2017

**Vedtak:** Protokollen godkjennes.

**Sak MR 92/17** Økonomirapport 3. kvartal 2017

**Vedtak:** Rapporten tas til etterretning

**Sak MR 93/17** Regulering av budsjettet 2017

**Vedtak:** Regulert budsjett 2017 vedtas jfr forslaget. For at budsjettet skal gå i balanse hentes ca kr 70.000 fra disposisjonsfondet.

**Sak MR 94/17** Budsjett 2018

**Vedtak:** Budsjett 2018 skal vedtas i menighetsrådet innen 31. januar. Alle må sende inn sine bidrag til daglig leder innen 20. desember.

**Sak MR 95/17** Trosopplæringsbudsjett 2018

**Vedtak:** Budsjett 2018 for trosopplæringa i Torshov og Lilleborg godkjennes.

**Sak MR 96/17** Offerliste 2018

**Vedtak:** Offer for 2018 fordeles med 1/3 til eksterne formål og 2/3 til interne formål.

Fordelingen av eksterne formål: Vennskapsmenigheten i Dangaji 4 stk, Vennskapsmenigheten i Jerusalem 2 stk, Kirkens Nødhjelp 5 stk, TV-aksjonen 2 stk, Kirkens Bymisjon 2 stk, Norges KFUK-KFUM 2 stk, Kirkens Ressurssenter mot vold og seksuelle overgrep 1 stk, Fransiskushjelpen 1 stk, Sjømannskirken 1 stk, Det Norske Misjonsselskap 1 stk og Mission Aviation Fellowship Norge 1 stk.

Fordeling av interne formål: Menighetens diakonale arbeid 12 stk + felles gudstjenestene i sommer (10 stk), Menighetens kirkemusikalske arbeid: 8 stk, Jerusalemkomiteens arbeid: 2 stk, Menighetens konfirmantarbeid: 2 stk, Menighetens arbeid blant barn og unge 8 stk og menighetens arbeid 2 stk.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |   |  |  | **44** |  |  |

**Sak MR 97/17** Mandat for diakoniutvalget

**Vedtak:** Mandatet godkjennes med endring av nest siste setning til «Simpelt flertall må være til stede for at møtet skal avholdes».

**Sak MR 98/17** Diakoniplan

**Vedtak:** Menighetsrådet takker diakoniutvalget for flott arbeid med diakoniplanen. Diakoniplan for Torshov og Lilleborg menighet 2017-2020 vedtas med de små justeringene som kom fram i møtet.

**Sak MR 99/17** Lønnstilskuddavtale

**Vedtak:**Diakonene bes utrede de økonomiske konsekvensene ved denne saken. Saken utsettes til januar for vedtak.

**Sak MR 100/17** Orgelkomiteen oppnevning av supplerende medlem

Da Halgeir Schiager skal være konsulent for orgelkomiteens arbeid er det behov for et tredje medlem i komiteen.

**Vedtak:** Inger Johanne Aas oppnevnes som supplerende medlem i Orgelkomiteen. Daglig leder deltar i møter ved aktuelle saker.

**Sak MR 101/17** Gave til Paulus kirkes gjenåpning

**Vedtak:** Torshov og Lilleborg menighet ønsker å gi glassvaser i gave, verdi kr 500,- til gjenåpningen av Paulus kirke.

**Sak MR 102/17** Nytt lovforslag om ny trossamfunnslov – høring

**Vedtak:** Menighetsrådet avgir ingen høring.

**Sak MR 103/17** Årsmøte 2018

**Vedtak:** Menighetens årsmøte blir søndag 15. april 2018 umiddelbart etter gudstjenesten i Torshov kirke.

**Sak MR 104/17** Valg av leder og nestleder

**Vedtak:**Det meldte seg kun en kandidat til ledervervet – Unn Line Midttun. Ved skriftlig avstemning ble det avgitt 7 stemmer for Unn Line Midttun. Hun ble enstemmig valgt til leder i menighetsrådet for 2018.

Det meldte seg kun en kandidat til nestledervervet – Arne Holen. Ved skriftlig avstemning ble det avgitt 6 stemmer for Arne Holen og en stemme var blank. Han ble valgt til nestleder i menighetsrådet for 2018.

**Sak MR 105/17** Orienteringssaker

* Orientering fra fellesrådet
	+ Taket på Lilleborg kirke ble renovert for 13 millioner
	+ Torshov kirke står for tur til oppussing i størrelsesorden 55 millioner
	+ Neste kirke ut er Hasle kirke.
	+ Leder Jørn Lemvik i KfiO sa at han ble 100 % feilsitert i Vårt Land tidligere i høst hvor overskrift og artikkel hevdet at han sier at 10-15 kirker skal ut av bruk i Oslo
* Orientering fra vennskapsmenighetene
	+ Sør-Sudan
		- Juleforberedelsene har begynt, folk har flyttet tilbake etter flommen, de kristne dekorerer husene sine. Penger er overført.
	+ Jerusalem
		- Innsetting av ny biskop 12. jan. – Menighetsrådet ber Jerusalemkomiteen sende en hilsen.
* Orientering fra stab
	+ Prestestillinger i 2018
		- Fra 01.01.2018 blir det 3 prestehjemler i soknet.
		- Sokneprest Signe Fyhn skal ha permisjon i jan. og feb., vi får vikar fra midten og jan. og ut feb.
		- Det blir avskjedsgudstjeneste for sokneprest Signe Fyhn 17. juni i Lilleborg
	+ KFIO-ansatte i 2018
		- Asta Johnsen og Kirsten Bjune har gjort en god jobb i daglig leders permisjonstid
		- Venter fortsatt på svar ang diakonhjemlene våre
		- Trosopplæringsleder Karen Nystøyl tilbake i 50% stilling fra 01.012018
* Orientering fra trosopplæringsleder
	+ Trosopplærer og diakon på studietur til Roma og Assisi uke 43. Hvordan bruke kirkekunst i trosopplæringen. Nyttig og inspirerende reise.
	+ Familiespeiding: Godt oppmøte på høstturen til Trollvann 19. november. Neste år satser vi offensivt på dette.
	+ Ministranter: Er i gang i gudstjenesten. Vi har barn som ønsker å hjelpe til både i kirken og på søndagsskolen. De setter opp dager de har mulighet for å være med, og prest og diakon tar det videre med dem. Barna må følges godt opp.
	+ Toårssamlinger i Lilleborg kirke 21. og 22. oktober. 15 utdelte bøker. God tilbakemelding fra foresatte, flere har kommet til barnesang etter dette.
	+ God natt-konsert i Lilleborg kirke med tacoservering først: Mellom 120 og 140 personer deltok, all maten ble spist opp (og det var mye!). Vi opplevde det som et kjærkomment tiltak med god rekruttering fra lokalmiljøet. Avhengige av nok fra stab og frivillige for å gjennomføre – men det gikk! Dette gjør vi gjerne igjen.
	+ Tårnagenthelg i samarbeid med SPLITS 19. november i Sagene kirke. 29 barn møtte opp, 14 av dem fra vår menighet. Fantastisk dag med barna, tror de hadde stor glede av å være med. Engasjerte i gudstjenesten, stiller spørsmål. Godt samarbeid i SPLITS og særlig av prest Ole Andreas i Sagene, som er fin i møte med barna. Dette gjentar vi også gjerne. For 8- og 9-åringer.
	+ TRU er godt i gang med arbeid med plan, håper å ferdigstille innen mars. Budsjett er godkjent av TRU, sendes videre til MR når det er klart.
	+ LysVåken under planlegging, vi gleder oss!
* Orientering fra møte mellom MR-ledere og prost
	+ Trosopplæring for voksne i prostiet
	+ Prostiråd ikke ønskelig nå, men møter med MR-lederne
* Rapport fra dialogisk aktivitet, se tidligere tilsendt info
* Invitasjon til Ungdomsting 2018 er tilsendt Ten Sing
* Dåpsklutene som dåpsbarna får; info lages og legges sammen med dåpsattesten

**Vedtak:** Orienteringene tas til etterretning.

**Sak MR 106/17 Eventuelt**

* Rehabiliteringskomité Torshov kirke

**Vedtak:** Det ble skriftlig avstemning over Paul Aage Aasheims kandidatur som

supplerende medlem i Rehabiliteringskomiteen. Det ble avgitt tre stemmer for og

tre blanke stemmer. MR-leders dobbeltstemme avgjorde at Paul Aage Aasheim

ikke oppnevnes som supplerende medlem i Rehabiliteringskomiteen.

* Møtedatoer våren 2018

**Vedtak:** AU: 10.01., 21.02., 14.03., 18.04. og 06.06.

MR: 24.01., 28.02., 21.03., 25.04. og 13.06.

* Jubileumskonsert 18. mars

**Vedtak:** Menighetsrådet ber om at saken sendes Jubileumskomiteen for samlet

behandling senere. Arne Holen meldte seg inhabil i saken.

* Inspirasjonssamling ang Kirkens Nødhjelps fasteaksjon 19. jan.

**Vedtak:** Saken sendes administrasjonen for videre oppfølging.

Oslo, 01.12.2017

Unn Line Midttun Eli Djupvik

Leder i menighetsrådet Daglig leder